ผันงบสนองกลุ่มเพื่อไทยจนอู้ฟู่
กระทรวงพรรคร่วมโดนหั่นกระหน่ำปชป.พบงบกลางเพิ่มเป็น7.3หมื่นล.
16 พ.ค. 2555

กระทรวงพรรคร่วมโดนหั่นกระหน่ำปชป.พบงบกลางเพิ่มเป็น7.3หมื่นล.
แฉรัฐปรับงบปี 2556 ให้กระทรวงพรรคเพื่อไทยเพียบ แต่พรรคร่วมกลับหั่นกระหน่ำ
นายจุรินทร์ ลักษณวิศิษฏ์ ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) เปิดเผยว่า จากการตกลงเบื้องต้นกับวิปรัฐบาลจะมีการพิจารณาร่าง พ.ร.บ.งบประมาณรายจ่ายประจำปีงบประมาณ 2556 เป็นเวลา 3 วัน คือ วันที่ 21-23 พ.ค. โดยให้เวลาฝ่ายละ 13 ชั่วโมง ไม่รวมเวลาประท้วง โดยในส่วนของพรรคฝ่ายค้านจะแบ่งเวลาให้กับพรรคภูมิใจไทย รักประเทศไทย มาตุภูมิ และพรรคที่มี สส.อยู่ในสภา
อย่างไรก็ตาม นายจุรินทร์ได้ตั้งข้อสังเกต 2 ประเด็น คือ 1.ภาพรวมในการจัดงบประมาณแต่ละกระทรวงเป็นการจัดงบแบบการเมืองกินรวบ โดยเฉพาะกระทรวงที่พรรคเพื่อไทยดูแล ส่วนใหญ่จะได้รับการปรับงบประมาณเพิ่มขึ้น อาทิ กระทรวงแรงงาน 131.9% กระทรวงเทคโนโลยีสารสนเทศและการสื่อสาร (ไอซีที) 108.6% กระทรวงคมนาคม 4% ขณะที่สำนักนายกรัฐมนตรีปรับเพิ่ม 14.7% โดยเฉพาะงบฉุกเฉินที่นายกรัฐมนตรีมีอำนาจสั่งจ่ายได้เลย หรือที่เรียกว่า งบผี ปรับเพิ่มถึง 11.67% จากเดิม 6.7 หมื่นล้านบาท เป็น 7.3 หมื่นล้านบาท
ขณะที่กระทรวงที่พรรคร่วมรัฐบาลดูแล อาทิ กระทรวงการท่องเที่ยวและกีฬา ถูกปรับลด 10.5% กระทรวงเกษตรและสหกรณ์ ปรับลด 4.8%
นอกจากนี้ ปัญหาเกี่ยวกับประสิทธิ ภาพในการใช้จ่ายงบประมาณกรณีของงบน้ำท่วม 1.2 แสนล้านบาท กลับเพิ่งใช้ไปได้เพียง 5.4 หมื่นล้านบาท ยังไม่ถึงครึ่งหนึ่ง หรือเงินที่ได้จาก พ.ร.ก.เงินกู้ 3.5 แสนล้านบาท ซึ่งคณะรัฐมนตรี (ครม.) เพิ่งอนุมัติใช้งบไป 2.6 หมื่นล้านบาท แสดงถึงการใช้จ่ายงบประมาณที่มีปัญหา
ดังนั้น ถ้างบประมาณปี 2556 ยังมีประสิทธิภาพเพียงเท่านี้ จะกระทบประโยชน์ประชาชนแน่นอน
สำหรับงบประมาณรายจ่ายประจำปีงบประมาณ 2556 มีจำนวน 2.4 ล้านล้านบาท เพิ่มขึ้นจากปีงบประมาณ 2555 จำนวน 2 หมื่นล้านบาท คิดเป็น 0.8% คิดเป็นสัดส่วน 19.1% ของผลิตภัณฑ์มวลรวมภายในประเทศ (จีดีพี) เป็นการดำเนินนโยบายงบประมาณแบบขาดดุล 2.4 แสนล้านบาท แบ่งเป็นรายจ่ายประจำ 1.9 ล้านล้านบาท เพิ่มขึ้นจากปีงบประมาณ 2555 จำนวน 6.12 หมื่นล้านบาท หรือ 3.3% โดยคิดเป็นสัดส่วน 79.2% ของวงเงินงบประมาณรายจ่ายลงทุน 4.48 หมื่นล้านบาท เพิ่มขึ้นจากปี 2555 จำนวน 1.03 หมื่นล้านบาท โดยรายจ่ายลงทุนดังกล่าวคิดเป็น 18.7% ของวงเงินงบประมาณ
นอกจากนี้ ได้กำหนดรายจ่ายชำระคืนต้นเงินกู้ 4.91 หมื่นล้านบาท เพิ่มขึ้นจากปี 2555 จำนวน 2,295.5 ล้านบาท หรือ 4.9% โดยคิดเป็นสัดส่วน 2.1% ของวงเงินงบประมาณ
ทั้งนี้ กระทรวงที่ได้รับการจัดสรรงบประมาณไว้สูงสุดคิดเป็น 19.2% ของวงเงินงบประมาณคือ กระทรวงศึกษา ธิการจำนวน 4.60 แสนล้านบาท งบกลางจำนวน 3.19 แสนล้านบาท หรือ 13.3% ของวงเงินงบประมาณ และกระทรวงมหาดไทยจำนวน 3.09 แสนล้านบาท หรือ 12.9% กองทุนและเงินทุนหมุน เวียนจำนวน 2.14 แสนล้านบาท หรือ 9% กระทรวงกลาโหมจำนวน 1.80 แสนล้านบาท หรือ 7.5% กระทรวงการคลังจำนวน 1.79 แสนล้านบาท หรือ 7.5% กระทรวงคมนาคม จำนวน 9.6 หมื่นล้านบาท หรือ 4% ส่วนราชการที่ไม่สังกัดสำนักนายกรัฐมนตรี กระทรวง หรือทบวง 9.7 หมื่นล้านบาท หรือ 4% กระทรวงเกษตรและสหกรณ์ 7.3 หมื่นล้านบาท หรือ 3%
ขณะที่ยุทธศาสตร์การศึกษา คุณ ธรรม จริยธรรม คุณภาพชีวิต และความเท่าเทียมในสังคมได้รับจัดสรรมากสุด 6.25 แสนล้านบาท รองลงมาเป็นยุทธศาสตร์การสร้างรากฐานการพัฒนาที่สมดุลสู่สังคม 4.91 แสนล้านบาท ยุทธศาสตร์การบริหารจัดการบ้านเมืองที่ดี 3.3 แสนล้านบาท หรือ 13.8% ยุทธศาสตร์การสร้างความเจริญเติบโตทางเศรษฐกิจอย่างมีเสถียรภาพและยั่งยืน 1.18 แสนล้านบาท หรือ 9.5%
ทั้งนี้ รัฐบาลได้ประมาณการรายรับในปี 2556 จำนวน 1.64 ล้านล้านบาท